Eksodus 3:13-15 Die volgende wat Moses sê, klink nie dadelik as ‘n beswaar nie. Dit is die vraag wat hy moet doen as hy by sy volksgenote gekom het. As hy sê dat die God van hulle vaders hom gestuur het, wat is dan sy legitimasie? Wie moet hy sê wat hom gestuur het? Hy is bang dat die Israëliete hom nie dadelik as leier sal aanvaar nie.
Ons kan baie oor hierdie naam sê. Duidelik is dat die kern van die boodskap van hierdie naam is dat die HERE die volledig Betroubare is. Jy kan vir 100% op Hom bou en Hom vertrou. Wat Hy sê is waarheid en Hy doen wat Hy sê! Dit beteken vir Moses dat Hy kan bou op God se beskerming en leiding. Dit beteken vir ons dat wie op Hom vertrou mag weet dat Hy met jou is!